Holden Nova

The Holden Nova wis a compact caur that wis produced bi the GM-Holden-Toyota alliance, kent as United Australian Automobile Industries (UAAI) in Australie atween August 1989 an 1996. The alliance, an therefore the caur, wis a result o the failed Button caur plan which attemptit tae rationalise the Australian caur manufacturin industry. The Nova wis sauld an mercatit unner the Holden nameplate, awtho it wis a badge ingineered version o the Toyota Corolla, receivin minor stylistic chynges. Unlik the Corolla, the Nova wis sauld ae as a fower-door sedan an five-door hatchback.

In aw years, the Nova wis ootsauld bi the Toyota Corolla in Australie, an frae 1996 caur wis replaced bi the Holden Astra.

 First generation (LE, LF; 1989–1994) 

The LE an LF series, based on the Corolla E90 wur sauld atween 1989 an 1994. The LE wis affered wi Toyota's 1.4 litre 60-kilowatt (80 hp) ingine (hatchback anerlie) an 1.6 litre 67-kilowatt (90 hp) ingine, in Holden's traditional SL (hatchback anerlie), SLX an SLE trims. The LF Nova, available frae October 1991, addit fuel injection tae the 1.6 litre unit, nou ratit at 75 kilowatts (101 hp). The SLE hatchback wis replaced bi a GS model, awtho SLE continued as a trim on the sedan, then in October 1992, a fuel-injectit 1.8 litre 85-kilowatt (114 hp) ingine wis affered for the GS hatchback. The 1.4 litre option an the SLEs wur unavailable frae 1993.

 Seicont generation (LG; 1994–1996) 

The LG Nova wis sauld atween 1994 an 1996, awtho a smawer range wis affered. The SLX trim level wis equipped wi a 1.6 litre 78-kilowatt (105 hp) ingine, while the GS trim level denotit the fitment o the 1.8 litre ingine. Fower-door sedan an five-door hatchback options wur affered for baith levels, an aw ingines featurt fuel injection.

 References 

Nova
Category:Vehicles introduced in 1989